laion/Wikipedia-Exotic huggingface dataset:
האקדמיה הרוסית לאמנויות התיאטרון

האקדמיה הרוסית לאומנויות התיאטרון - גיטיס (ברוסית: Российский университет театрального искусства — ГИТИС) נוסדה ב-22 בספטמבר 1878 בשם "בית הספר למוזיקה על שם שסטקובסקי", נקראה אחר-כך "בית הספר למוזיקה ודרמה של החברה הפילהרמונית של מוסקבה" ב-1883, והועלתה למעמד של קונסרבטוריום ב-1886. הייתה ידועה בשם מכון המדינה על שם "לונצרסקי לאומנויות התיאטרון (גיטיס)", בו כונתה בשנים 1934 עד 1991, זהו בית הספר לאומנויות התיאטרון הגדול והוותיק ביותר ברוסיה והוא ממוקם במוסקבה. גיטיס מלמד את הסטודנטים במספר מקצועות באמנויות התיאטרון (בכללם בלט, משחק ועוד) ובה בעת מספק חינוך אוניברסיטאי מסורתי באמנויות חופשיות ובמדעי הרוח. כאלף וחמש מאות סטודנטים, סטודנטים מתקדמים וסטודנטים לאחר סיום לימודיהם מארצות שונות לומדים בגיטיס. האוניברסיטה נוסדה כבית הספר למוזיקה על שם שסטקובסקי עבור אנשים שהגיעו למוסקבה בשלהי המאה ה-19, בחסותה של אגודת אוהבי המוזיקה ואמנויות הדרמה. ב-1883 האגודה שינתה את שמה לאגודה הפילהרמונית של מוסקבה ובית הספר התמחה במוזיקה ודרמה, תחת חסות האגודה. המצנט היה הדוכס הגדול ניקולאי ניקולאייביץ' הבן. כתוצאה מכך בית הספר הושווה במעמדו למוסדות השכלה גבוהה אחרים ורכש מעמד של אקדמיה למוזיקה שנקבע על פי כתב זכויות חדש שאושר בידי הקיסר, על פי בקשתה של הקיסרית אליזבת פדורובנה. שחקנים ידועים, מורים ודמויות מתחום התיאטרון העבירו שיעורי דרמה בבית הספר למוזיקה ודרמה. בין המורים היו אלכסנדר יוזין (1883–1889), אוסיפ פרבדין (1889–1891) וולדימיר נמירוביץ'-דנצ'נקו (1891–1901). בין בוגרי מחזור 1898 נמנו אולגה קניפר, מרגריטה סביטסקאיה ווסבולוד מיירהולד. יבגני חורושבצב - קריין רדיו ניקולאי אוזרוב - שחקן תיאטרון ושדרן ספורט פיוטר פומנקו - במאי תיאטרון אנטולי אפרוס - במאי תיאטרון אנטולי וסילייב - במאי תיאטרון יז'י גרוטובסקי - במאי תיאטרון, תאורטיקן גאורגי טובסטונוגוב - במאי תיאטרון Eimuntas Nekrošius - במאי תיאטרון טטיאנה סמוילובה - שחקנית אנדריי זוויאגינצב - שחקן ובמאי סרטים אלם קואילב - שחקן ובמאי תיאטרון ילנה יאקובלבה - שחקנית צ'ולפן חמאטובה - שחקנית לב לשצ'נקו - שחקן וזמר יפים שיפרין- במאי תיאטרון ואופרה אלכסנדר מרין - שחקן ובמאי תיאטרון מדיה וקבצים בנושא האקדמיה הרוסית לאמנויות התיאטרון בוויקישיתוף אתר האינטרנט הרשמי של האקדמיה הרוסית לאמנויות התיאטרון האקדמיה הרוסית לאמנויות התיאטרון, ברשת החברתית פייסבוק האקדמיה הרוסית לאמנויות התיאטרון, ברשת החברתית אקס (טוויטר) האקדמיה הרוסית לאמנויות התיאטרון, ברשת החברתית אינסטגרם האקדמיה הרוסית לאמנויות התיאטרון, ברשת החברתית VK "Shostakovsky" in The New International Encyclopædia, second edition, volume XXI, p. 49. New York: Dodd, Mead and Company (1916). Taylor, Philip S. (2007).Anton Rubinstein: A Life in Music, p. 201 . Bloomington, Indiana: Indiana University Press. ISBN 978-0-253-34871-5. Ėfros, Anatoliĭ; Thomas, James, translator (2006). The Joy of Rehearsal: Reflections on interpretation and Practice, p. 209. New York: Peter Lang. ISBN 978-0-8204-6338-4. Hartnoll, Phyllis (1983). The Oxford Companion to the Theatre, p. 742. Oxord: Oxford University Press. ISBN 978-0-19-211546-1 Snippet view at Google Books בוגרים ידועים של האקדמיה הרוסית לאמנויות התיאטרון
חרושצ'ובקה

חרושצ'ובקה (ברוסית: Хрущёвка) הוא סוג של בנייני מגורים בני 5 קומות. בניית בניינים מסוג זה החלה בתקופת שלטונו של ניקיטה חרושצ'וב ולכן הם נקראו בלשון העם על שמו. כינוי זה התחרז עם מילה רוסית "טרושצ'ובי" שפרושה שכונת מצוקה. תקופת בניית של "חרושצ'ובקה" הייתה בשנים 1959–1985. בסך הכול נבנו כ-290 מיליון מ"ר שמהווים כ-10% מסך שטחי מגורים של ברית המועצות. כתוצאה מבנייה מסיבית זו אזרחים רבים עברו מהכפר לעיר ואלפי משפחות שיפרו את תנאי מגוריהן. בניינים דומים נבנו גם בשאר הגוש המזרחי - בצ'כיה הם מכונים "פנלאק" (panelák), בהונגריה "פנלהאז", ובגרמניה "פלטנבאו". בבניינים היו בעיקר דירות בנות עד שלושה חדרים עם גובה תקרה של 2.48 מ' עד 2.80 מ'. בבניינים לא הייתה מעלית והם התאפיינו בבידוד אקוסטי ירוד. חלק מהבניינים היו מיועדים להריסה כעבור 25 שנים, אך עודם קיימים גם כיום (בשנת 2013). בניינים אחרים תוכננו ל-50 שנים ובהתאם למחקרים[דרוש מקור] הם מתאימים לניצול במשך 150 שנים תוך ביצוע שיפוצים תקופתיים. במוסקבה ובסנקט פטרבורג קיימת תוכנית מסודרת להריסת בניינים מסוג זה. בהתאם לתכנון המקורי במוסקבה הריסת הבניינים הייתה צריכה להסתיים בשנת 2010 וסיום ההריסה נדחה עד לשנת 2017. הרעיון לעבור לבנייה מתועשת של בנייני מגורים נולד לאחר מלחמת העולם השנייה. הבניינים הראשונים לפי שיטה זו נבנו בשנת 1948. תחילה זה היו בניינים בני ארבע קומות עם שלד מפלדה. לאור שימוש גדול במתכת (כ-16 ק"ג למ"ר) הוחלט לעבור לשימוש רחב יותר בבטון. לאחר קבלת תוצאות חיוביות בניסיונות, בשנת 1950 הוחלט על תכנון מפעלי בטון לייצור המרכיבים הנדרשים. בהתאם להחלטת מועצת השרים ב-31 ביולי 1957 החלה בנייה מסיבית של בנייני מגורים לפי שיטה זו. אחד האתרים הראשונים היה אזור צ'ריומושקי בפרברי מוסקבה. הניסיון שנרכש באזור זה הועבר לכול המדינה. על פי רוב כרושצ'ובקי לא נבנו במרכזי הערים ובנייתם התרכזה בשכונות חדשות כאשר באותן שכונות היו עשרות ואף מאות בניינים מאותה סדרה. על פי רוב היה שטח דירה בת 3 חדרי מגורים 60 מ"ר, 43 מ"ר לדירת שני חדרים ו-30 מ"ר לדירת חדר. בנוסף בכל דירה היה מטבח בגודל של 5 - 6 מ"ר. לחלק מהדירות היו מרפסות. לשם הקמת הבניינים בצורה מתועשת בערים רבות הוקמו מפעלים לבניית מרכיבי בטון הנדרשים. הבניינים נבנו לפי סדרות שאושרו ברמה ארצית. להלן הסדרות העיקריות של הבניינים: סדרה 1-335 - הסדרה הנפוצה ביותר. בניינים מסדרה זו נבנו בתקופת 1958 - 1966. הבניין כולל 5 קומות ללא מעלית, 4 דירות בכל קומה. בדירות היו עד 3 חדרי מגורים. דגמים משופרים מסדרה זו נבנו עד לשנת 1976. סדרה К-7 - בניינים מסדרה זו נבנו בתקופת 1958 - 1966. הבניין כולל 5 קומות ללא מעלית, 3 דירות בכל קומה. בדירות היו עד 3 חדרי מגורים. החל מסוף שנות ה-90 בניינים מסדרה זו מיועדים להריסה. סדרה II-32 - בניינים מסדרה זו נבנו בשנות ה-60. הבניין כולל 5 קומות ללא מעלית, 3 דירות בכל קומה. בדירות היו עד 3 חדרי מגורים. החל מסוף שנות ה-90 בניינים מסדרה זו מיועדים להריסה. סדרה 1-510 - בניינים מסדרה זו תוכננו בשנות ה-60. הבניין כולל 5 קומות ללא מעלית, 4 דירות בכל קומה. בדירות היו עד 3 חדרי מגורים. סדרה 1-511 - בניינים מסדרה זו תוכננו בשנות ה-60. הבניין כולל 5 קומות ללא מעלית, 4 דירות בכל קומה. בדירות היו עד 3 חדרי מגורים. סדרה 1-515/5 - בניינים מסדרה זו תוכננו בשנות ה-60. הבניין כולל 5 קומות ללא מעלית, 4 דירות בכל קומה. בדירות היו עד 3 חדרי מגורים. מדיה וקבצים בנושא חרושצ'ובקה בוויקישיתוף תיאור תנאי המגורים בחרושצ'ובקה
אנאפוליס (פירושונים)

האם התכוונתם ל... ארצות הברית: אנאפוליס – עיר הבירה של מדינת מרילנד ועידת אנאפוליס – ועידת שלום מזרח תיכונית שהתקיימה ב-27 בנובמבר 2007 בעיר אנאפוליס אנאפוליס (אקדמיה ימית) – שם בלתי רשמי של האקדמיה הימית של ארצות הברית אנאפוליס (סרט) – סרט דרמה אמריקני משנת 2006 קנדה: מחוז אנאפוליס (נובה סקוטיה) – מחוז (county) בפרובינציית נובה סקוטיה אנאפוליס רויאל – בירת אקדיה ומאוחר יותר נובה סקוטיה במשך כמעט 150 שנה עד לייסודה של הליפקס ב-1749 והפיכתה לבירה החדשה אנאפוליס (נהר) – נהר שזורם בפרובינציית נובה סקוטיה ואורכו 120 ק"מ עמק אנאפוליס – עמק בפרובינציית נובה סקוטיה ברזיל: אנאפוליס (גויאס) – עיר ורשות מקומית במדינת מחוז גויאס
לכידה (כרטיס חיוב)

לכידה (באנגלית: Capture) היא פעולה בנקאית בה בעל עסק מחייב כרטיס חיוב, ובפועל מתחיל את תהליך הסליקה והעברת הכספים מחשבון בעל הכרטיס לחשבון בעל העסק. ניתן ללכוד תשלום בכרטיס אשראי (Credit Card) או כרטיס חיוב מיידי (Debit Card). לכידה היא פעמים רבות התהליך העוקב אחר אישור מוקדם של הכרטיס: בעל העסק לרוב מאשר את הכרטיס כדי לראות שהבנק המנפיק/חברת האשראי מוכנים לכבד את התשלום, ולאחר בדיקות שונות (למשל בדיקת סיכון כנגד הונאה, בדיקת מלאי וכדומה) מורה בעל העסק על לכידה - חיוב בפועל. דוגמה להפרדה בין אישור ולכידה היא במילוי דלק בכרטיס אשראי. המתדלק מעביר את הכרטיס בתחנת התדלוק וזה מאושר ראשית על סכום קבוע ונמוך (למשל 10 שקלים) כדי לוודא כי הכרטיס תקין וכשר לפני תחילת התדלוק; לאחר סיום התדלוק כשסכום הרכישה ידוע, מבוצעת לכידה של הסכום הסופי מול חברת האשראי. לחלופין, אם התשלום מוגבל לסכום מסוים, למשל 100 שקלים, יכולה תחנת הדלק לבצע אישור עבור הסכום המרבי, ואז בסיום התדלוק, לבצע לכידה של סכום העסקה בפועל בלבד, ושחרור המסגרת הנותרת. ניתן ללכוד תשלום בכרטיס אשראי גם ללא אישורו מבעוד מועד. (אך לכידה זו עשויה להיכשל ממגוון סיבות, למשל חריגה ממסגרת) Credit Card Payment Processing--How It Works, Yahoo
טנק שיוט סימן 3

טנק השיוט סימן 3 (A13 סימן 1) היה טנק שיוט בריטי אשר פותח החל משנת 1936 והשתתף בשנים הראשונות של מלחמת העולם השנייה. הסימן 3 היה למעשה טנק השיוט הבריטי הראשון אשר עשה שימוש במזקו"ם 'קריסטי'. הוא שירת באופן מצומצם במלחמת העולם השנייה בעיקר במערכה על צרפת והוחלף על ידי הסימן 4 שהיה כמעט זהה לו אך בעל שריון עבה יותר. הסימן 3 פותח כטנק שיוט המתבסס כאמור על מזקו"ם קריסטי. כבר בשנת 1929 גיפרד מרטל צפה בתמרוני טנקים רוסים אשר עשו שימוש בסוג כזה של מזקו"ם, בשנת 1936 כסגן מנהל הפיתוח המשוריין במשרד המלחמה הבריטי, החליט מרטל להתחיל בפיתוח טנק קל, מהיר ובעל עבירות גבוהה שיעשה שימוש במזקו"ם זה. סך הכל כ-65 סימני 3 יוצרו, רובם אבדו במערכה בצרפת ובהמשך ייתכן ומספר כלים בודדים שירתו גם במערכה בצפון אפריקה. טנק שיוט סימן 1 טנק שיוט סימן 2 George Forty, World War II Tanks, London: Osprey Automotive, 1995. אודות הסימן 3 באתר 'אינציקלופדית הטנקים'. אודות הסימן 3 באתר 'רכבי מלחמת העולם השנייה'.
עומר אשיק

עומר פארוק אשיק (בטורקית: Ömer Faruk Aşık; נולד ב-4 ביולי 1986) הוא כדורסלן טורקי המשחק בקבוצת שיקגו בולס מליגת ה-NBA ובנבחרת טורקיה. גובהו 2.13 מטרים והוא משחק בעמדת הסנטר. אשיק זכה לכינוי "הפטיש הטורקי" (The Turkish Hammer) הודות לסגנון משחקו האגרסיבי והקשוח, בעיקר כשחקן הגנה. אשיק נולד בעיר בורסה בשנת 1986. בגיל 16 החל לשחק בקבוצת הנוער של פנרבחצ'ה אולקר הטורקית, עמה זכה באליפות המדינה לנוער. בעונת 2005/2006 הצטרף לקבוצת הבוגרים של פנרבחצ'ה, ולאחר שני משחקים במדיה הושאל לקבוצת "יסליק ספור קולובו" מהליגה השנייה בטורקיה. בעונה הבאה חזר לליגה הבכירה כשחתם באלפלה קולובו, בה היה אחד השחקנים הבולטים ורשם ממוצעים של 10.8 נקודות ו-11.3 ריבאונדים למשחק. בעונת 2007/2008 שב אשיק לשחק בפנרבחצ'ה תחת המאמן בוגדאן טאנדביץ', רשם ממוצעים של 7.8 נקודות ו-6.1 ריבאונדים למשחק, אך נפצע בברכו ולא שיחק במשך כשישה חודשים. לאחר חזרתו בסיום אותה עונה שבר את הבוהן ונעדר מהמגרשים כחודשיים נוספים. בעונת 2008/2009 זכה עם פנרבחצ'ה באליפות טורקיה ונבחר להשתתף במשחק האולסטאר של הליגה הטורקית. בדראפט ה-NBA ‏לשנת 2008 נבחר אשיק בבחירה ה-36 על ידי קבוצת פורטלנד טרייל בלייזרס, וכבר בערב הדראפט הועבר בטרייד לשיקגו בולס. לאחר בחירתו בדראפט נשאר אשיק לשחק בפנרבחצ'ה, ועשה את המעבר לליגת ה-NBA רק כעבור שנתיים, בשנת 2010. ב-27 באוקטובר 2010, ערך אשיק את הופעת הבכורה שלו במדי שיקגו בולס, במשחק חוץ מול אוקלהומה סיטי ת'אנדר. אשיק שימש כמחליף לג'ואקים נואה בעמדת הסנטר בשתי עונותיו בשיקגו, והעמיד בהן ממוצעים של 2.9 נקודות ו-4.4 ריבאונדים למשחק. ב-20 ביולי 2012 חתם אשיק על חוזה עם יוסטון רוקטס לשלוש שנים בהן הרוויח כ-25 מיליון דולר. ב-18 בינואר 2013 רשם אשיק שיא קריירה כשקלע 22 נקודות בהפסד קבוצתו לאינדיאנה פייסרס. ב-1 באפריל 2014 הוא קבע שיא קריירה של 23 ריבאונדים בהפסד קבוצתו לברוקלין נטס. חמישה ימים מאוחר יותר השווה אשיק שיא זה בניצחון קבוצתו על דנוור נאגטס. ביולי 2015 הועבר אשיק לניו אורלינס פליקנס, כחלק מטרייד ששלח ליוסטון את טרבור אריזה והביא לפליקנס גם את עומרי כספי. נכון לסוף עונת 2017/2018.‏‏ בשל שביתת שחקנים ב-NBA התקיימו בעונת 2011/2012 66 משחקים בלבד מדיה וקבצים בנושא עומר אשיק בוויקישיתוף פרופיל, באתר Basketball-Reference פרופיל, באתר eurobasket פרופיל, באתר פיב"א פרופיל, באתר ליגת ה-NBA פרופיל, באתר ESPN פרופיל, באתר היורוליג אשיק מועבר בטרייד לשיקגו בולס, באתר nba.com סטטיסטיקת הקריירה של אשיק, באתר basketball-reference דו"ח המשחק בין יוסטון לאינדיאנה, באתר basketball-reference דו"ח המשחק בין יוסטון לברוקלין, באתר basketball-reference דו"ח המשחק בין יוסטון לדנוור, באתר basketball-reference מערכת אתר ערוץ הספורט, ‏הפתעה: יוסטון תעביר את כספי לניו אורלינס, באתר ערוץ הספורט, 14 ביולי 2014 Omer Asik NBA career stats באתר NBA.com Omer Asik Euroleague career stats באתר Euroleague.net הדקות, הריבאונדים, האסיסטים, החטיפות, החסימות והנקודות הם בממוצע למשחק.
לוראזפאם

לוראזפאם (Lorazepam) "לוריוון", היא תרופה ממשפחת הבנזודיאזפינים הנמצאת בשימוש מאז שנת 1971 ומשמשת כטיפול אקוטי לסטרס, להרפיית שרירים תפוסים שלא הגיבו היטב לטיפול תרופתי ממשפחה תרפויטית סבירה אחרת וכן להשראת שינה במקרי אינסומניה (בכל הנוגע לאינסומניה כרונית טיפול בלוראזפאם ניתן כחלק מטיפול משולב, כלמר לא כטיפול יחידני וזאת כדי למנוע תלות פיזיולוגית לפחות). התרופה היא אגוניסט של רצפטור מסוג GABA. התרופה נספגת בקלות ממערכת העיכול לאחר ארוחה. ריכוזי שיא בפלזמת הדם מושגים כשעתיים לאחר מתן אוראלי. פרופיל הקליטה לאחר הזרקה תוך שרירית דומה לזה שאחרי נטילת התרופה דרך הפה. לוראזפאם חוצה את מחסום הדם-מוח ואת השליה, ומופרש בחלב אם. התרופה מפורקת בכבד לגלוקורניד לא פעיל, ומופרשת בשתן. לוראזפאם הוא בנזודיאזפין קצר טווח עם תכונות כלליות דומות לאלה של דיאזפאם. הוא משמש לטיפול בטווח הקצר של הפרעות חרדה, בנדודי שינה, תסמונת התשישות המוחית ובמקרים נדירים כנוגד פרכוסים. התרופה משמשת גם לבקרה של בחילות והקאות הקשורות לסרטן ולכימותרפיה. פיתוח תלות שכיח לאחר שימוש קבוע בבנזודיאזפינים, אפילו במינונים טיפוליים לתקופות קצרות, בפרט - אפילו ממינון של 1 מ"ג בלבד לתקופה שמעל ל-3 שבועות[דרושה הבהרה]. תלות היא סבירה במיוחד בחולים עם היסטוריה של שימוש תדיר באלכוהול או בסמים, ובחולים עם הפרעות אישיות[דרושה הבהרה]. לכן, אם פותחה תלות, יש צורך בהפחתה הדרגתית של המינון, גם אם השימוש הקבוע ארך רק מספר שבועות. נמנום, ישנוניות, חולשת שרירים, ואטקסיה הן תופעות הלוואי השכיחות ביותר של התרופה, והן חולפות בדרך כלל. תופעות לוואי שכיחות פחות כוללות סחרחורת, כאבי ראש, בלבול, דיכאון, דיבור לא ברור או קשיים בהגייה, שינויים בחשק המיני, רעד, הפרעות בראייה, אצירת שתן או בריחת שתן, הפרעות במערכת העיכול, שינויים בהפרשת הרוק ואמנזיה. מדיה וקבצים בנושא לוראזפאם בוויקישיתוף בנזודיאזפינים, האנציקלופדיה של שביל הדרך לחיים פקודת הרוקחים; התשמ"א-1981 הבהרה: המידע בוויקיפדיה נועד להעשרה בלבד ואינו מהווה ייעוץ רפואי.
מיחזור מים

מי שופכין ניתנים למיחזור חלקי, שאחריו הם אינם ניתנים לשתייה, אך יכולים לשמש בהשקיה, והמשקע שבהם ליצירת קומפוסט. מים אפורים הם מים שנעשה בהם שימוש בפעולות ביתיות של מקלחת, מי כיורים ושטיפת כלים, וכביסה, והם מהווים כ-50-80 אחוזים מהשפכים הביתיים. מים אפורים אינם מכילים פסולת אנושית. מערכות מחזור מים אפורים ביתיות יודעות לאסוף מים אפורים מהבית, לבצע בהן תהליך של סינון וטיהור ולהביא אותן לטובת שימוש שני- הדחת אסלות, השקיה ועוד. ישנן גם מערכות מחזור מים תעשייתיות המובילות מים משימוש ראשוני כמו קירור וקיטור לשימוש חוזר או לשימוש של שטיפה ותחזוקה. כמו כן, ברמה העירונית מוסדית ישנן מערכות מחזור מים לעיריות, בתי ספר ומתקנים ציבוריים. מדיה וקבצים בנושא מיחזור מים בוויקישיתוף מיחזור מים- מידע באתר "פורטל מיחזור" שימוש חוזר במים, דף שער בספרייה הלאומית
מקדש איסנא

מקדש איסנא הוא מקדש לאל ח'נום השוכן בעיר איסנא במצרים העליונה כ- 55 ק"מ דרומית ללוקסור. האתר מוכר כאתר מורשת עולמית. זהו אחד המקדשים האחרונים שנבנו במצרים העתיקה. המקדש נבנה בתקופת בית תלמי במאה ה-2 לפנה"ס במקום בו שכן אתר קדום. באתר נמצאה אסטלה שנשאה את שמו של אמנחותפ השני מלך השושלת ה-18 שמלך במאה ה-15 לפנה"ס. לאורך השנים נוספו עוד חלקים למבנה, בעיקר בימי קיסרי רומא קלאודיוס (המאה הראשונה לספירה) ומרקוס אורליוס (המאה ה-2) שהטביעו את חותמם על המבנה, כל אחד בתקופתו. כיום המקדש ממוקם כ-9 מטרים מתחת לגובה העיר המודרנית. המקדש נחפר על ידי האגיפטולוג הצרפתי אוגוסט מרייט (1821–1881). המבנה ששרד הוא אולם ההיפוסטיל, זהו אולם גדול ובו 24 עמודים מרשימים בגובה 20 מטרים - הוא רק אולם הכניסה, שגודלו כנראה כרבע מגודלו של המקדש המקורי. יתר חלקי המקדש עדיין קבורים מתחת לבנייני העיר המודרנית. בשנת 2003 הוכרז המבנה כאתר מורשת עולמית כאחד מסדרה של מקדשים שהוגדרו המקדשים הפרעוניים במצרים העלינה מהתקופה התלמיית והרומית. המקדשים האחרים הם מקדש דנדרה, מקדש אדפו ומקדש קום אומבו. המקדש הוקדש לאל ח'נום (במצרית עתיקה: ) - אל בעל ראש של אייל, שעל-פי אמונת המצרים העתיקים הוא זה שיצר את גופם של בני האדם מתוך בוץ הנילוס. המקדש הוקדש גם לאלים נוספים - ניית, הקא, סטט, מנחיט. החזית דומה מאוד למקדשים בדנדרה ובאדפו. כתובות רבות על הקירות, על העמודים ועל התקרה, מוקדשות לנושאים מיתולוגיים, לחישובים אסטרונומיים, והקדשות למלכים שבנו את המקדש. ביניהן הכתובות הידועות המאוחרות ביותר שנכתבו עדיין בכתב הירוגליפי - מהמאה ה-3 לספירה. בחצר שלפני המקדש - פסל של מנחיט - אלה דמוית לביאה, אשתו של ח'נום. המקדש הממוקם מתחת לפני הקרקע במרכז העיר מועד לנזקים הנגרמים ממי השפכים של העיר, ועל כן מועצת העתיקות של מצרים שוקלת להעביר את המקדש למקום אחר. מבנה המקדש מקדש איסנא כפי שצויר על ידי מישלחתו של קארל ריכרד לפסיוס בין השנים 1845-1842 טיבריוס מובל על ידי האלות וואדג'ת ונחבת אל האל ח'נום הקיסר הרומי דומיטיאנוס הורג לפני חנום ואל המלחמה מנהית (Menhit) את אויביו. תחריט על הקיר החיצוני של אולם ההיפוסטיל מדיה וקבצים בנושא מקדש איסנא בוויקישיתוף Esna Temple. The Temple of Khnum at Esna - Mark Andrews.
מחר תמות

מחר תמות (באנגלית: Gone Tomorrow) הוא הספר השלושה-עשר בסדרת הספרים של הסופר הבריטי לי צ'יילד אודות ג'ק ריצ'ר, אשר יצא לאור בשנת 2009. ספר זה הוא השלושה עשר בסדרת הספרים אודות ג'ק ריצ'ר, החייל לשעבר וחוקר פרטי. עלילת הספר מתרחשת בניו יורק. בנסיעת לילה שגרתית ברכבת התחתית עד ריצ'ר להתאבדות אישה ביריית אקדח. ריצ'ר, שהיה משוכנע שמדובר במחבלת מתאבדת, מתחיל לחקור את הנסיבות שהובילו את האישה להצמיד אקדח לראשה וללחוץ על ההדק. עד מהרה מתברר לו כי בפרשה מעורבים סנטור אמריקני, אשר שירת ביחידת הקומנדו כוח דלתא, משימה סודית במיוחד שבוצעה בימי ממשל רייגן ותא טרור של אל-קאעידה שבראשו אויב חסר מעצורים. הספר "מחר תמות", באתר "סימניה" מור אלזון, "מחר תמות": סיפור שמתחיל בירייה, באתר ynet, 4 באוקטובר 2011 מחר תמות, באתר OCLC (באנגלית)
מיגרי צור-קמפינלה

מיגרי צור-קמפנילה (באנגלית: Migry Zur Campanile נולדה ב-1960) היא שחקנית ברידג' ישראלית שהיגרה לארצות הברית. צור-קמפנילה זכתה פעמיים באליפות העולם. מיגרי צור-קמפנילה נולדה וגדלה בבוקרשט ברומניה. כשהייתה בת שלוש נפרדו הוריה, וסבתה גידלה אותה עד שנפטרה. כשהייתה בת 14 חזרו הוריה להתגורר יחדיו, ואז למדה מהם לשחק ברידג'. היא התקשתה להסתגל לגבולות שהציבו לה הוריה. בגיל 17 וחצי נישאה ועלתה עם בעלה לישראל. כעבור שנתיים הם התגרשו. לאחר גירושיה הפכה לשחקנית ברידג' מקצוענית, והייתה לחברת נבחרת ישראל בברידג' לנשים. בגיל 29 התחתנה בפעם השנייה, והתגרשה שוב לאחר שנתיים. עשר שנים מאוחר יותר הכירה את בעלה הנוכחי, פייטרו קמפנילה, איטלקי שחי בלונדון. לאחר נישואיהם הוא עבר לגור איתה בישראל. בשנת 2006 עברו להתגורר בארצות הברית בגלל קריירת הברידג' המקצוענית שלה. היא גרה בניו יורק ועובדת כשחקנית ברידג' מקצוענית וכמורה לברידג'. מקום ראשון ב-Venice Cup (אנ') (אליפות העולם לקבוצות נשים) בשנת 2013 בנבחרת ארצות-הברית. שותפתה הייתה Jill Meyers. התחרות התקיימה בבאלי באינדונזיה. שלטונות אינדונזיה סירבו לאפשר לה להיכנס למדינה בגלל דרכונה הישראלי, ורק לאחר המתנה של מספר ימים, אפשרו לה להיכנס. מקום ראשון באליפות טרנסנשיונל לקבוצות מעורבות בשנת 2000. בקבוצה השתתפו גם שמואל (סם) לב (אנ') שחקן ישראלי לשעבר שהיגר לארצות-הברית. ואירינה לויטינה, אלופת עולם יהודיה שהיגרה מברית המועצות לארצות הברית. זכייה באליפות העולם לקבוצות מעורבות בשנת 2000. שותפה היה Piotr Gawrys. הם שיחקו בקבוצת “Team E-Bridge” באולימפיאדה שהתקיימה במסטריכט שבהולנד. זכייה במקום ראשון ב World Generali Masters בשנת 1998 בקורסיקה. זכייה במקום ראשון בתחרות הזוגות באליפות השוק האירופי המשותף באתונה בשנת 1991. היא זכתה גם במקום השני בתחרות לזוגות נשים באותו אירוע. זכתה במקום שלישי באליפות אירופה בפורטוגל בשנת 1995 בתחרות הקבוצות ובתחרות הזוגות מקום שלישי באליפות אירופה לקבוצות בשנת 1997. זכתה שלוש פעמים באליפות ישראל לקבוצות (ליגה לאומית) זכתה פעמיים באליפות ישראל לזוגות נשים זכתה גם באליפויות ישראל לזוגות מעורבים ריקסי מרקוס אירינה לויטינה זיא מחמוד Migry Zur-Campanile – the Colour of Bridge, WBF Migry Zur-Campanile's site PLAYER MASTER POINT HISTORY Migry Zur-Campanile USA Migry Zur-Campinle, All About Migry ? Bridge Wins today News, September 13th,2013
צורה רציונלית

באלגברה ליניארית, צורה רציונלית קנונית של מטריצה נתונה היא מטריצת בלוקים מסוימת הדומה לה. לכל מטריצה המוגדרת מעל שדה F קיימת צורה רציונלית קנונית יחידה מעל אותו שדה. הצורה הרציונלית מציגה באופן בולט את הפירוק לגורמים של הפולינום האופייני של המטריצה ואת היחס בינו לבין פעולת המטריצה על תתי מרחבים מסוימים הקשורים אליו. בניגוד לצורת ז'ורדן, המוגדרת רק כאשר הפולינום האופייני מתפצל לגורמים ליניאריים, הצורה הרציונלית מוגדרת מעל כל שדה. אם מרחיבים את השדה, עשויים להווסף לפולינום האופייני גורמים חדשים, ואז הצורה משתנה. כאשר צורת ז'ורדן של המטריצה מוגדרת, היא צמודה לצורה הרציונלית. אחד הרעיונות הבסיסיים באלגברה ליניארית הוא הקשר בין מטריצות והעתקות ליניאריות. מחד, כל העתקה ממרחב וקטורי (בעל ממד סופי) אפשר לייצג על ידי מטריצה ריבועית, לאחר שבוחרים בסיס למרחב. מאידך, כל המטריצות המייצגות את אותה העתקה עבור בסיס שונה דומות זו לזו. כדי להקל על חישובים (מעשיים ותאורטיים) הקשורים בהעתקה ליניארית המיוצגת על ידי המטריצה A, חשוב למצוא מטריצה דומה לה שתהיה נוחה יותר לטיפול. מטריצות בלוקים הן דוגמה טובה למטריצות כאלה. באופן טבעי מחפשים את מטריצת הבלוקים המוצלחת ביותר. בעיה שכיחה אחרת היא ההכרעה האם שתי מטריצות נתונות מייצגות את אותה העתקה. לשם כך נדרש נציג "קנוני", יחיד, בכל מחלקת דמיון של מטריצות: אם שתי המטריצות דומות לאותו נציג, אז הן דומות; ואחרת, לא. נתונה מטריצה ריבועית A, בגודל n, מעל שדה F. אפשר ללמוד את המטריצה דרך המודול המשויך לה: זהו מודול מעל חוג הפולינומים במשתנה אחד   F [ λ ] {\displaystyle \ F[\lambda ]} , שיש לו מבנה של המרחב הווקטורי   F n {\displaystyle \ F^{n}} , ובנוסף   λ ⋅ v = A v {\displaystyle \ \lambda \cdot v=Av} . מטריצת היחסים של המודול היא המטריצה   λ I − A {\displaystyle \ \lambda I-A} , ולכן אפשר ללמוד את המודול על ידי פעולות הפיכות על שורות ועמודות במטריצה זו. אפשר להוכיח שכל מטריצה ריבועית מעל תחום ראשי (וחוג הפולינומים הוא כזה) אפשר להביא (על ידי פעולות הפיכות כאמור) לצורה קנונית, שהיא מטריצה אלכסונית, בה מחלק כל איבר של האלכסון את האיבר שבא אחריו. עובדה זו שקולה למשפט המרכזי של תורת המבנה של מודולים מעל תחומים ראשיים, שלפיו כל מודול נוצר סופית מעל חוג כזה הוא סכום ישר של מודולים ציקליים. אברי האלכסון בצורה הקנונית של   λ I − A {\displaystyle \ \lambda I-A} נקראים 'הגורמים האינווריאנטיים' של A, והצורה הרציונלית הקנונית של A היא מטריצת הבלוקים האלכסונית, שהבלוקים באלכסון הראשי שלה הם מטריצות מלוות של הגורמים האינוואריאנטים. יצוין שהגורם האינווריאנטי האחרון שווה לפולינום המינימלי של A, ומכפלת כל הגורמים היא הפולינום האופייני. צורה רציונלית, באתר MathWorld (באנגלית)
ארדיפו

ארדיפו (ביוונית: Αραδίππου) היא עיירה בדרום קפריסין, הממוקמת בפאתי העיר לרנקה. העיירה הוקמה ב-1986 בעקבות משאל עם של התושבים המקומיים. גודל האוכלוסייה הוא כ-20,000 איש. אנדריאס טראט, 1986–1996 כריסטאקיס ליברו, 1996–2011 אוואנגלוס אבגלידיס, 2011–היום יוון נאפולי (אנ'), יוון יוון מורסי (אנ'), יוון מדיה וקבצים בנושא ארדיפו בוויקישיתוף אתר האינטרנט הרשמי של ארדיפו (ביוונית ובאנגלית) ארדיפו, ברשת החברתית פייסבוק ארדיפו, סרטונים בערוץ היוטיוב ערך זה הוא קצרמר בנושא קפריסין ובנושא יישובים. אתם מוזמנים לתרום לוויקיפדיה ולהרחיב אותו.
נאוואחו (פירושונים)

האם התכוונתם ל... נאוואחו – עם אינדיאני שחי בארצות הברית נאוואחו (שפה) – שפה אתבסקית המדוברת על ידי אינדיאנים משבט הנאוואחו אומת נאוואחו (Navajo Nation) – שמורת אינדיאנים של אנשי נאווחו - ישות שלטונית אוטונומית למחצה שמשתרעת על שטח של כ-70,000 קמ"ר במדינות אריזונה, יוטה וניו מקסיקו אלחוטאי נאוואחו – קבוצת אינדיאנים משבט נאוואחו שבימי מלחמת העולם השנייה עבדו עבור הצבא האמריקני בתור אלחוטאים נאוואחו (סרט) – סרט תיעודי משנת 1952 בבימויו של נורמן פוסטר שהיה מועמד לאוסקר נאוואחו – פצצת אטום שפוצצה ארצות הברית בניסוי שנערך ב-10 ביולי 1956 ב-"מבצע רדווינג" (Operation Redwing) מקומות בארצות הברית: נאוואחו (מחוז) – מחוז במדינת אריזונה שבירתו הולברוק נאוואחו (נהר) – נהר הזורם במדינות קולורדו וניו מקסיקו והיובל השמאלי של נהר הסן חואן גשר נאוואחו – גשר על נהר הקולורדו סכר נאוואחו יחידת נאוואחו אגם נאוואחו – מאגר מים במדינת ניו מקסיקו ילידי נאוואחו וכריית אורניום
קודרינגטון

קודרינגטון (באנגלית: Codrington) היא העיירה הראשית באי ברבודה שבאנטיגואה וברבודה, השוכנת בים הקריבי. העיירה הוקמה בשנת 1685 על ידי המושל הקולוניאלי וסוחר העבדים הבריטי כריסטופר קודרינגטון ומשפחתו. על מנת לשלוט באי, בנתה משפחת קודרינגטון טירה במרכז היישוב העיקרי. הטירה חרבה ברעידת אדמה בשנת 1843, שרידים ממנה נותרו עד היום. בשנת 1741 התחולל בעיירה מרד עבדים גדול, בעקבות אכזריותו של המושל תומאס ביצ'ס. על פי מפקד האוכלוסין שהתקיים בשנת 1904, התגוררו בעיירה כ-700 תושבים, ובמפקד שהתקיים ב-1991, התגוררו בה 1,252 תושבים. דרומית לעיירה נמצא שדה התעופה ברבודה-קודרינגטון. בשדה אין טרמינל נוסעים, ובו מסלול טיסה שאורכו 500 מטרים. מדיה וקבצים בנושא קודרינגטון בוויקישיתוף Airport information for Barbuda Codrington Airport
מוריס קרנו

מוריס קרנו (באנגלית, Maurice Karnaugh;‏ 4 באוקטובר 1924 – 8 בנובמבר 2022) היה פיזיקאי וממציא אמריקאי שהתפרסם בזכות מפת קרנו הנמצאות בשימוש באלגברה בוליאנית. קרנו נולד בניו-יורק. למד מתמטיקה ופיזיקה בסיטי קולג' (1944–1948) ועבר לאוניברסיטת ייל לשם השלמת לימודיו אשר כללו תואר ראשון (1949), תואר שני (1950) ודוקטורט (1952). קרנו עבד במעבדות בל (1952–1966), ובמהלך עבודתו פיתח את מפת קרנו (1954) ופטנטים לקידוד PCM. מאוחר יותר הוא עבר לעבוד בחברת IBM. קרנו הלך לעולמו ב-8 בנובמבר 2022. The Map Method for Synthesis of Combinational Logic Circuits, Trans. AIEE. pt I, 72(9):593-599, November 1953 A New Class of Algorithms for Multipoint Network Optimization, IEEE Trans. Comm., May 1976, pp. 505–505 Issues in Computer Communications, IEEE Trans. Comm., pp. 495–498, 1972 Generalized quicksearch for expert systems, in Proc. Artificial Intelligence for Applications, pp. 30–34. 1992 מוריס קרנו, באתר dblp ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.